जय प्रकाश मानस का कविता संग्रह ‘अबोले के विरुद्ध‘ ऐसे ही कईं रहस्यों को भेदता हैं। यह अज्ञेय की उस काव्य पंक्ति की याद दिलाता है कि ‘मौन भी एक अभिव्यंजना है‘ रघुवीर सहाय भूलने के विरुद्ध कहते हैं। केदारनाथ अग्रवाल उसे ‘बोले बोल अबोल‘ कहते हैं। यहां विरुद्ध शब्द की अर्थ गर्भिता की पड़ताल आवश्यक है। आखिर कौन किसके विरुद्ध है? और क्यों है? आज पक्ष और प्रतिपक्ष का भेद बहुत दुसाध्य होता जा रहा है। पंूजीवाद की वैश्विक व्यवस्था पूरी तरह से भ्रष्टाचार और अनैतिकता पर टीकी है। इसे कईं बार देखा जा चका है। वहां नैकितका पूरी तरह से विस्थापित मूल्य है। पालिश कवयित्री विस्लावा शिंबोर्स्का की 1996 में नोबेल पुस्कार के समय पढ़ी कविता याद आती है, ‘‘हमने सोचा था कि आखिर खुदा को भी/एक अच्छे और ताकतवर इंसान में भरोसा करना होगा/लेकिन अफसोस इस सदी में/इंसान अच्छा और ताकतवर एक साथ नहीं हो सकता‘‘ (जनसंदेश टाइम,लखनऊ, 24 जुलाई 2011)